Sumitomo Realty & Development

Sumitomo Realty & Development Co., Ltd. ialah sebuah syarikat pembangunan hartanah Jepun yang beribu pejabat di Shinjuku, Tokyo. Syarikat ini merupakan ahli Sumitomo Group.

Syarikat ini merupakan salah satu dari tiga pemaju hartanah terbesar di Jepun, bersama Mitsubishi Estate dan Mitsui Fudosan. Sehingga 2018, syarikat ini memiliki portofolio hartanah terbesar kedua di Jepun (di bawah Mitsubishi), dengan jumlah nilai 5,7 trilion yen.

Sejarah 

Syarikat ini ditubuhkan dengan nama Izumi Real Estate Co., Ltd. pada tahun 1949 pasca pembubaran konglomerat Sumitomo. Syarikat itu bertukar namanya sebagai Sumitomo Realty & Development pada tahun 1957.

Bermula pada awal dekad 1960-an, Sumitomo aktif menbangunjan dan menjual hartanah kondominium.

Sumitomo Realty kemudian mengadakan penawaran umum perdana di bursa saham Tokyo dan Osaka pada tahun 1970.

Projek bangunann0 tinggi pertama syarikat ini ialah Shinjuku Sumitomo Building, yang siap pada tahun 1974. Bangunan itu kemudian menjadi ibu pejabat syarikat ini. Pada masa itu, ia merupakan bangunan tertinggi di Tokyo (namun dikalahkan oleh Shinjuku Mitsui Building beberapa bulan kemudian), dan elevatornya merupakan yang terpantas di dunia.

Sumitomo beralih ke perniagaan perantara dan pembiayaan hartanah pada akhir dekad 1970-an. Pembiayaan perumahan dan komersial kini menyumbang sebahagian besar pendapatan syarikat ini.

Ibu pejabat syarikat ini kemudian berpindah ke Shinjuku NS Building pada tahun 1982.

Sumitomo kemudiam aktif melabur di California dan Hawaii selama dekad 1970-an. Pada tahun 1987, Sumitomo memperoleh Tishman Building di 666 Fifth Avenue di New York City, dan kemudian dijual kembali pada tahun 1998. Pada tahun 1989, Sumitomo memperoleh hotel JW Marriott di Century City, Los Angeles dengan harga $85 juta. Sumitomo juga menubuhkan anak syarikat di Washington, D.C. dan Sydney selama dekad 1980-an.

Pada pertengahan dekad 1990-an, Sumitomo memulai perniagaan renovasi dan pemodelan semula rumah dengan nama Shinchiku Sokkurisan.

Sepanjang sejarahnya, Sumitomo memiliki dasar untuk tidak menjual hartanah yang dibangunkan sendiri.

Projek besar

Menara pejabat 
Sumitomo memiliki sekitar 220 bangunan pejabat di Tokyo, yang terbesar antara lain:

Shinjuku Sumitomo Building (1974)
Shinjuku NS Building (1982)
Izumi Garden Tower (2002)
Shinjuku Oak City (2003)
Tokyo Shiodome Building (2004)
City Tower Takanawa (2004)
Shinjuku Grand Tower (2011)
Tokyo Nihombashi Tower (2015)
Roppongi Grand Tower (2016)

Hotel 
Sumitomo Realty mengendalikan rangkaian Hotel Villa Fontaine, yang memiliki 15 hartanah di Jepun (Tokyo, Kobe, dan Osaka).

Rujukan

Pautan luar 
Official website

Syarikat Jepun
Syarikat hartanah Jepun
Syarikat yang ditubuhkan pada 1949